Publication: Magyar Közlöny
Issue: MK-2001-40 (Year: 2001, Number: 40)
Era: 1990-2004
Section: a 9/2001. (IV. 5.) GM rendelethez
Paragraph Index: 258

3. Gyártás 3.1. Gyártási eljárások A gyártó köteles biztosítani a tervben előírt intézkedések szakszerű végrehajtását, megfelelő technológiák és eljárások alkalmazásával, különös tekintettel az alábbiakra: 3.1.1. A szerkezeti elemek előkészítése A szerkezeti elemek előkészítése (pl. az alakítás, leélezés) nem okozhat — repedésekkel vagy a mechanikai tulajdonságok változásával — olyan károsodást, amely csökkentheti a nyomástartó berendezés biztonságát. 3.1.2. Állandó kötések Az állandó kötés és az átmeneti övezet nem tartalmazhat a berendezés biztonságát csökkentő felületi vagy belső hibát. Az állandó kötés tulajdonságai elégítsék ki az egyesített anyagokra előírt minimális követelményeket; kivétel, ha az adott tulajdonságokhoz tartozó eltérő értékeket a méretezés során külön figyelembe vették. A nyomástartó berendezés nyomással igénybe vett részeinek, illetve a berendezéshez közvetlenül csatlakozó szerkezeti elemeknek az állandó kötéseit csak megfelelően minősített személyzet, megfelelő eljárások alkalmazásával készítheti. A II., III. és IV. kategóriába sorolt nyomástartó berendezések esetén az eljárások és a személyzet jóváhagyását a gyártó választása alapján a 10. § szerinti bejelentett szervezet végzi. A bejelentett szervezet a jóváhagyások lefolytatásához köteles a vonatkozó harmonizált szabványok szerinti vagy azokkal egyenértékű ellenőrzéseket és vizsgálatokat végezni vagy végzi. 3.1.3. Roncsolásmentes vizsgálat A nyomástartó berendezések állandó kötéseinek roncsolásmentes vizsgálatát csak megfelelően minősített személy végezheti. A III. és IV. kategóriába tartozó nyomástartó berendezések vizsgálatát végző személyzet minősítését a 10. § szerinti bejelentett szervezet végezheti. 3.1.4. Hőkezelés Ha fennáll a veszély, hogy a gyártási folyamat oly mértékben megváltoztatja azokat az anyagtulajdonságokat, amelyek csökkentik a nyomástartó berendezés biztonságát, a gyártás megfelelő szakaszában alkalmas hőkezelést kell végezni. 3.1.5. A szerkezeti anyagok nyomon követhetősége Megfelelő eljárásrendet kell kialakítani és működtetni a berendezés nyomással igénybe vett részeinél a szerkezeti elemek anyagainak azonosítható nyomon követésére, az 2001/40. szám átvételtől kezdve a teljes gyártási folyamaton át, az elkészült nyomástartó berendezés átvételi eljárásáig. 3.2. Átvételi eljárás A nyomástartó berendezés átvételi eljárása az alábbiak szerint történik: 3.2.1. Átvételi ellenőrzés Azt, hogy a nyomástartó berendezés a rendelet követelményeinek megfelel, átvételi ellenőrzéssel kell megállapítani, szemrevételezés és a kísérő bizonylat alapján. Figyelembe kell venni a gyártás során végzett vizsgálatokat. Az átvételi ellenőrzést — a biztonsági szempontból szükséges mértékben — a berendezés minden részén, kívül és belül egyaránt el kell végezni, adott esetben a gyártási folyamat részeként (ha pl. a kész berendezés adott ellenőrzése már nem lehetséges). 3.2.2. Tömörségi vizsgálat A nyomástartó berendezés átvételi eljárása tartalmazza a szilárdsági próbát, amely általában legalább a 7.4. pontban meghatározott nyomáson tartott víznyomáspróbát jelent, ha az adott esetben e próba megvalósítható. Az I. kategóriába tartozó, sorozatban gyártott nyomástartó berendezések statisztikai mintavétellel is vizsgálhatók. Ha a víznyomáspróba hátrányos vagy nem megvalósítható, helyettesítése egyéb, bizonyítottan alkalmas vizsgálattal megengedett. Ez utóbbi esetben a szükséges kiegészítő intézkedéseket (pl. roncsolásmentes vagy azzal egyenértékű vizsgálatot) meg kell tenni. 3.2.3. A biztonsági készülékek vizsgálata A nyomástartó rendszerek átvételi eljárásához tartozik a biztonsági készülékek teljes körű vizsgálata a 2.10. pontban hivatkozott követelmények alapján. 3.3. Jelölés és adattábla A 12. § (1) bekezdésében hivatkozott CE-jelölés mellett az alábbi adatok feltüntetése szükséges:

Source: https://magyarkozlony.hu/hivatalos-lapok/3b8e2fb1eb3f946003ef7a1e0b128707bfd98d63/dokumentumok/f45c962f74c685bf36549466b7c8c74d41b63dc1/letoltes